অনলাইন ডেটিংয়ে অদ্ভূত আবদার তরুণীর! উধাও হলেন পাইলট তরুণ

ওয়েবডেস্ক- অনলাইন ডেটিং অ্যাপ (Online Dating App) এখন ট্রেন্ডিং। নতুন প্রজন্মের কাছে এই অ্যাপটি তাদের কাছে বেশ জনপ্রিয়। আর ডেটিং অ্যাপের গেড়োয় ফাঁসলেন এক তরুণী। সবে প্রেম শুরু হয়েছিল, কিন্তু সেটি লম্বা ইনিংস হল না। কারণ তরুণীর এক অদ্ভূত দাবিতেই উধাও হয়ে গেলেন ওই পাইলট তরুণ। আসল ঘটনাটি ঠিক কী?

জানা গেছে, ডেটিং অ্যাপে পাইলট (Pilot) তরুণকে দেখে বেশ ভালো লাগে ওই তরুণীর। সম্পর্ক গড়ে তুলতে চান তিনি। জানা গেছে ওই পাইলট ইন্ডিগোতে (Indigo) বিমান সংস্থায় কর্মরত। ‘অ্যাভি’ নামের অ্যাকাউন্ট থেকে এক্স হ্যান্ডেলের পেজ-এ একটি পোস্ট করা হয়েছে। চ্যাটের স্ক্রিনশট পোস্ট করে তরুণী দাবি করেছেন, ডেটিং অ্যাপে এক তরুণের সঙ্গে আলাপ হয়েছে তাঁর। তরুণের প্রোফাইল দেখে পছন্দ হয় তাঁর। ওই তরুণ ইন্ডিগো বিমান সংস্থায় কর্মরত পাইলট। দু’জনের আলাপচারিতা শুরু হয়। দুজনেই দুজনের ছবিতে ভালোবাসার চিহ্ন এঁকে দেন। কথা বলার সময় হঠাৎ করে তরুণী বলে বসেন, ‘ভাই আমি কিন্তু এখনও বিমানের টাকা ফেরত পাইনি’। এখানেই বাধে বিপত্তি। পুরো ক্ল্যাইম্যাক্স চেঞ্জ। আর এই মেসেজটি দেখার পরেই, কথা বলাই বন্ধ করে দেন ওই ইন্ডিগোর পাইলট। তরুণী সেই চ্যাটের স্ক্রিনশট পোস্ট করে মজা করে লেখেন, ‘‘আমার চোখে জল চলে আসছে। যে মহিলাদের সামান্য রসবোধ রয়েছে, আজকাল তাঁদের ডেট করার কোনও সুযোগ দেওয়া হয় না’।

(ওই স্ক্রিন শটের সত্যতা যাচাই করেনি কলকাতা টিভি)

তরুণীর এই পোস্ট দেখে হাসির রোল উঠেছে নেটপাড়ায়। এক নেটাগরিক লিখেছেন, ‘‘তরুণ ভেবেছিলেন, আপনি মনে হয় তাঁর কাছেই টাকা চেয়ে বসবেন। এই ভয়েই উনি পিছিয়ে গেছেন’।

উল্লেখ্য, সম্প্রতি রোস্টার বিভ্রাটে বিপাকে পড়ে ইন্ডিগো বিমান সংস্থা। পর পর উড়ান বাতিল হয়। টানা চলতে থাকা ঝামেলায় ক্ষোভ উগরে দেন যাত্রীরা। এর পর হস্তক্ষেপ করে কেন্দ্র সরকার। যাত্রীদের টাকা ও আটকে থাকা ব্যাগেজ ফেরত দিতে নির্দেশ দেওয়া হয়। ফলে চলতি মাসের শুরু থেকে প্রায় দু’সপ্তাহ একটানা সংস্থাটির উড়ান বাতিল হতে থাকে। যাঁদের বিমান বাতিল হয়ে যায়, তাঁদের অনেককে সংস্থার তরফ থেকে টিকিটের টাকা ফিরিয়ে দেওয়ার প্রতিশ্রুতিও দেওয়া হয়। বর্তমানে ইন্ডিগোর এই পরিবেষা বিভ্রাট নিয়ে আদালতে মামলা চলছে।